Source: https://www.zakonypreludi.sk/zz/2009-131
Timestamp: 2019-04-21 14:26:22+00:00
Document Index: 14186262

Matched Legal Cases: ['§ 3', '§ 4', '§ 5', '§ 6', '§ 7', '§ 8', '§ 8', '§ 6', '§ 7', '§ 8', '§ 14', '§ 27', '§ 6', '§ 7', '§ 7', '§ 7', '§ 7', '§ 7', '§ 7', '§ 10', '§ 7', '§ 8', '§ 15', '§ 3']

131/2009 Z. z. Vyhláška o certifikátoch a kvalifikovaných certifikátoch | Aktuálne znenie
131/2009 Z. z.
Vyhláška č. 131/2009 Z. z.Vyhláška Národného bezpečnostného úradu o formáte, obsahu a správe certifikátov a kvalifikovaných certifikátov a formáte, periodicite a spôsobe vydávania zoznamu zrušených kvalifikovaných certifikátov (o certifikátoch a kvalifikovaných certifikátoch)
(v znení č. 323/2012 Z. z., 60/2014 Z. z.)
§ 3 - Formát a obsah certifikátu na správu a kvalifikovaného certifikátu
§ 4 - Podrobnosti o správe kvalifikovaných certifikátov
§ 5 - Formát zoznamu zrušených certifikátov
§ 6 - Periodicita vydávania zoznamun zrušených certifikátov
§ 7 - Spôsob vydávania zoznamu zrušených certifikátov
§ 8 - Formát a obsah potvrdenia existencie a platnosti certifikátov
§ 8a - Zoznam platných kvalifikovaných systémových certifikátov
o formáte, obsahu a správe certifikátov a kvalifikovaných certifikátov a formáte, periodicite a spôsobe vydávania zoznamu zrušených kvalifikovaných certifikátov (o certifikátoch a kvalifikovaných certifikátoch)
Národný bezpečnostný úrad (ďalej len „úrad“) podľa § 6 ods. 10, § 7 ods. 8, § 8 ods. 6, § 14 ods. 3 písm. f) a § 27 zákona č. 215/2002 Z. z. o elektronickom podpise a o zmene a doplnení niektorých zákonov v znení zákona č. 214/2008 Z. z.(ďalej len „zákon“) ustanovuje:
a) formát a obsah certifikátu na správu a kvalifikovaného certifikátu,
b) podrobnosti o správe certifikátov,
c) formát zoznamu zrušených certifikátov,
d) periodicitu vydávania zoznamu zrušených certifikátov,
e) spôsob vydávania zoznamu zrušených certifikátov,
f) formát a obsah potvrdenia existencie a platnosti certifikátov,
g) formát a obsah zoznamu platných kvalifikovaných systémových certifikátov.
a) certifikátom na správu certifikát, ktorý slúži na overenie platnosti kvalifikovaných certifikátov – certifikátov úradu, certifikátov akreditovaných certifikačných autorít, certifikátov časových pečiatok, certifikátov na overenie potvrdenia existencie a platnosti certifikátov1) a certifikátov na overenie zoznamu zrušených certifikátov,2)
b) digitálnym odtlačkom údajov číslo vypočítané z údajov pomocou hašovacej funkcie.3)
Formát a obsah certifikátu na správu a kvalifikovaného certifikátu
(1) Formát certifikátu na správu a kvalifikovaného certifikátu vymedzuje usporiadanie a spôsob zápisu údajov v certifikáte na správu a v kvalifikovanom certifikáte. Schválené formáty týchto certifikátov úrad zverejňuje na svojom webovom sídle.
(2) Obsahom certifikátu na správu a kvalifikovaného certifikátu sú údaje uvedené v tele certifikátu podľa § 6 a 7 zákona.
(3) Identifikačné údaje uvedené v kvalifikovanom certifikáte musia obsahovať
a) identifikačné údaje vydavateľa certifikátu zhodné s identifikačnými údajmi držiteľa certifikátu uvedenými v certifikáte vydanom príslušnej akreditovanej certifikačnej autorite na príslušný verejný kľúč,
b) obchodné meno a sídlo akreditovanej certifikačnej autority.
(4) Identifikačné údaje držiteľa kvalifikovaného certifikátu vydaného podľa § 7 ods. 1 zákona sú
a) meno a priezvisko alebo pseudonym a
b) doplňujúci identifikátor3a) zabezpečujúci jednoznačnosť identifikačných údajov držiteľa kvalifikovaného certifikátu.
(5) Identifikačnými údajmi držiteľa kvalifikovaného certifikátu vydaného podľa § 7 ods. 3 zákona sú:
a) meno a priezvisko a
(6) Identifikačnými údajmi držiteľa kvalifikovaného certifikátu vydaného podľa § 7 ods. 8 zákona sú:
a) názov orgánu verejnej moci alebo právnickej osoby a
(7) Identifikačnými údajmi mandanta v kvalifikovanom certifikáte vydanom podľa § 7 ods. 3 zákona sú:
a) názov orgánu verejnej moci alebo právnickej osoby alebo meno a priezvisko fyzickej osoby, za ktorú alebo v mene ktorej mandatár koná, a
b) doplňujúci identifikátor3a) zabezpečujúci jednoznačnosť identifikačných údajov mandanta.
(8) Certifikát na správu a kvalifikovaný certifikát obsahuje identifikátor certifikačného poriadku akreditovaných certifikačných služieb, ktorého hodnotu zverejňuje úrad v schválených formátoch certifikátov. Identifikátor certifikačného poriadku akreditovaných certifikačných služieb sa smie použiť iba v certifikáte na správu a v kvalifikovaných certifikátoch.
Podrobnosti o správe kvalifikovaných certifikátov
(1) Pred vydaním kvalifikovaného certifikátu vydaného podľa § 7 ods. 1 zákona akreditovaná certifikačná autorita alebo registračná autorita, ktorá koná v jej mene, vykonáva kontrolu, či
a) osobné údaje žiadateľa uvedené v žiadosti o vydanie kvalifikovaného certifikátu súhlasia s údajmi v predloženom preukaze totožnosti, ak ide o prvé vydanie kvalifikovaného certifikátu,
b) osobné údaje žiadateľa uvedené v žiadosti o vydanie kvalifikovaného certifikátu súhlasia s údajmi v dokumentácii získanej pri predošlom registračnom procese tohto žiadateľa, ak ide o následné vydanie kvalifikovaného certifikátu a žiadosť o vydanie kvalifikovaného certifikátu bola podaná v podobe elektronického dokumentu podpísaného zaručeným elektronickým podpisom overeným kľúčom z kvalifikovaného certifikátu predošlého registračného procesu tohto žiadateľa,
c) identifikačné údaje, ktoré sa majú uviesť ako identifikačné údaje držiteľa certifikátu, súhlasia s údajmi uvedenými v žiadosti o vydanie kvalifikovaného certifikátu,
d) žiadateľ o vydanie kvalifikovaného certifikátu disponuje súkromným kľúčom prislúchajúcim k verejnému kľúču, ktorý sa má uviesť v kvalifikovanom certifikáte ako verejný kľúč držiteľa certifikátu,
e) verejný kľúč, ktorý sa má uviesť v kvalifikovanom certifikáte ako verejný kľúč držiteľa kvalifikovaného certifikátu a ktorý je zhodný s verejným kľúčom držiteľa kvalifikovaného certifikátu uvedeným v inom kvalifikovanom certifikáte, spĺňa bezpečnostné požiadavky pre periódu použitia v kvalifikovanom certifikáte a či súkromný kľúč prislúchajúci k tomuto verejnému kľúču nebol kompromitovaný,3b)
f) verejný kľúč, ktorý sa má uviesť v kvalifikovanom certifikáte ako verejný kľúč držiteľa certifikátu, a súkromný kľúč prislúchajúci k tomuto verejnému kľúču sú generované a uložené na bezpečnom zariadení na vyhotovenie elektronického podpisu.
(2) Pred vydaním kvalifikovaného certifikátu podľa § 7 ods. 3 zákona akreditovaná certifikačná autorita alebo registračná autorita, ktorá koná v jej mene, vykonáva kontrolu, či
a) osobné údaje žiadateľa uvedené v žiadosti o vydanie kvalifikovaného certifikátu súhlasia s údajmi v predloženom preukaze totožnosti,
b) osobné údaje žiadateľa uvedené v žiadosti o vydanie kvalifikovaného certifikátu súhlasia s údajmi v platných dokladoch podľa § 10a ods. 2 písm. b) zákona,
c) identifikačné údaje, ktoré sa majú uviesť ako identifikačné údaje držiteľa kvalifikovaného certifikátu, súhlasia s údajmi uvedenými v žiadosti o vydanie kvalifikovaného certifikátu,
d) žiadateľ o vydanie kvalifikovaného certifikátu disponuje súkromným kľúčom prislúchajúcim k verejnému kľúču, ktorý sa má uviesť v kvalifikovanom certifikáte ako verejný kľúč držiteľa kvalifikovaného certifikátu,
e) verejný kľúč, ktorý sa má uviesť v kvalifikovanom certifikáte ako verejný kľúč držiteľa kvalifikovaného certifikátu, nie je zhodný s verejným kľúčom držiteľa kvalifikovaného certifikátu uvedeným v inom kvalifikovanom certifikáte vydanom tou istou akreditovanou certifikačnou autoritou,
f) verejný kľúč, ktorý sa má uviesť v kvalifikovanom certifikáte ako verejný kľúč držiteľa kvalifikovaného certifikátu, a súkromný kľúč prislúchajúci k tomuto verejnému kľúču sú generované a uložené na bezpečnom zariadení na vyhotovenie elektronického podpisu.
(3) Pred vydaním kvalifikovaného certifikátu podľa § 7 ods. 8 zákona akreditovaná certifikačná autorita alebo registračná autorita, ktorá koná v jej mene, vykonáva kontrolu, či
a) údaje uvedené v dokumentoch k žiadosti o vydanie kvalifikovaného certifikátu súhlasia s údajmi v predloženom preukaze totožnosti osoby oprávnenej konať v mene žiadateľa,
b) identifikačné údaje, ktoré sa majú uviesť ako identifikačné údaje držiteľa kvalifikovaného certifikátu, súhlasia s údajmi uvedenými v žiadosti o vydanie kvalifikovaného certifikátu,
c) verejný kľúč, ktorý sa má uviesť v kvalifikovanom certifikáte ako verejný kľúč držiteľa kvalifikovaného certifikátu, nie je zhodný s verejným kľúčom držiteľa kvalifikovaného certifikátu uvedeným v inom certifikáte zverejnenom v zozname platných kvalifikovaných systémových certifikátov podľa § 8a,
d) verejný kľúč, ktorý sa má uviesť v kvalifikovanom certifikáte ako verejný kľúč držiteľa kvalifikovaného certifikátu, a súkromný kľúč prislúchajúci k tomuto verejnému kľúču sú generované na bezpečnom zariadení počas vydávania kvalifikovaného certifikátu.
(4) Akreditovaná certifikačná autorita zasiela mesačne úradu zoznam ňou vydaných kvalifikovaných certifikátov a ňou vydaných certifikátov na správu. Zoznam týchto certifikátov obsahuje sériové číslo certifikátu, meno vydavateľa, údaje držiteľa certifkátu, dátum platnosti certifikátu a iné. Technické podrobnosti o spôsobe doručenia, formáte a obsahu zoznamu vydaných certifikátov zverejňuje úrad na svojom webovom sídle.
Formát zoznamu zrušených certifikátov
(1) Formát zoznamu zrušených certifikátov vymedzuje usporiadanie a spôsob zápisu údajov v zozname. Zoznam obsahuje údaje vydavateľa zoznamu, dátum a čas vydania zoznamu, sériové číslo zrušeného certifikátu, dátum a čas zrušenia certifikátu a iné.
(2) Identifikačné údaje vydavateľa certifikátov uvedené v zozname zrušených certifikátov musia byť zhodné s identifikačnými údajmi vydavateľa uvedenými v certifikátoch, ktorých identifikačné čísla sa v tomto zozname zrušených certifikátov nachádzajú.
(3) Identifikačné údaje vydavateľa certifikátov uvedené v zozname zrušených certifikátov musia byť zhodné s identifikačnými údajmi držiteľa certifikátu uvedenými v certifikáte na verejný kľúč prislúchajúci k súkromnému kľúču použitému na vytvorenie elektronického podpisu zoznamu zrušených certifikátov.
Periodicita vydávania zoznamun zrušených certifikátov
Zoznamy zrušených certifikátov sa vydávajú s periódou maximálne 24 hodín a zároveň tak, aby od prijatia žiadosti o zrušenie certifikátu do zverejnenia prvého zoznamu zrušených certifikátov, ktorý obsahuje jeho číslo, neuplynulo viac ako 24 hodín.
Spôsob vydávania zoznamu zrušených certifikátov
(1) Akreditovaná certifikačná autorita vydá nový zoznam zrušených certifikátov tak, že v zozname identifikačných čísel certifikátov, ktoré boli zrušené, uvedie všetky identifikačné čísla certifikátov, ktoré boli uvedené v predchádzajúcom zozname zrušených certifikátov spolu s dátumami a časmi ich zrušenia, a pridá identifikačné čísla všetkých certifikátov, pre ktoré nastali skutočnosti podľa § 15 zákona; dátum a čas ich zrušenia je v intervale od času vydania predchádzajúceho zoznamu zrušených certifikátov do času vydania zoznamu zrušených certifikátov. Identifikačné číslo zrušeného certifikátu je v zozname zrušených certifikátov uvádzané minimálne do uplynutia pôvodnej doby platnosti certifikátu. Pred ukončením pôvodnej doby platnosti zrušený certifikát musí byť najmenej raz uvedený v zozname zrušených certifikátov.
(2) Akreditovaná certifikačná autorita zverejňuje aktuálny zoznam zrušených certifikátov a všetky predchádzajúce zoznamy zrušených certifikátov na svojom webovom sídle.
(3) Akreditovaná certifikačná autorita mesačne zasiela úradu každý ňou vydaný zoznam zrušených certifikátov za uvedené obdobie. Technické podrobnosti o spôsobe doručenia vydaného zoznamu zrušených certifikátov, formáte a obsahu zoznamu zverejňuje úrad na svojom webovom sídle.
Formát a obsah potvrdenia existencie a platnosti certifikátov
(1) Akreditovaná certifikačná autorita prijíma žiadosti o potvrdenie existencie a platnosti certifikátov vo forme nepodpísaného zoznamu identifikátorov certifikátov. Identifikátory certifikátov sa skladajú z týchto položiek:
a) identifikátora použitej hašovacej funkcie,
b) digitálneho odtlačku z mena vydavateľa certifikátu,
c) digitálneho odtlačku z verejného kľúča vydavateľa certifikátu,
d) sériového čísla certifikátu.
(2) Akreditovaná certifikačná autorita potvrdzuje existenciu a platnosť certifikátov potvrdením vo forme elektronického dokumentu.
(3) Potvrdenie sa skladá z tela potvrdenia, z elektronického podpisu tela potvrdenia a zoznamu certifikátov na overenie podpisu tela potvrdenia.
(4) Telo potvrdenia je elektronický dokument, ktorý obsahuje
a) identifikačné údaje vydavateľa potvrdenia, ktorý spravuje informácie o certifikátoch,
b) dátum a čas vydania potvrdenia,
c) zoznam samotných potvrdení na jeden certifikát, ktorý obsahuje
1. identifikátor certifikátu definovaný v odseku 1,
2. stav certifikátu, ktorý je platný, zrušený alebo neznámy,
3. dátum a čas, v ktorom bol stav certifikátu známy a správny,
4. rozšírenie samotného potvrdenia a pozitívne vyhlásenie, ktoré obsahuje identifikátor hašovacej funkcie a digitálny odtlačok z certifikátu, ktorého stav sa nachádza v odpovedi, a iné.
(5) Elektronický podpis tela potvrdenia je vyhotovený vydavateľom potvrdenia, ktorý spravuje informácie pre tieto certifikáty, použitím na to určeného súkromného kľúča.
(6) Potvrdenie existencie a platnosti certifikátov je zoznam identifikátorov certifikátov, ktorým vydavateľ potvrdenia, ktorý spravuje informácie o týchto certifikátoch, oznamuje existenciu alebo predčasné ukončenie ich platnosti. Potvrdenie spĺňa požiadavky podľa odsekov 1 až 5 a
a) je vydané akreditovanou certifikačnou autoritou alebo úradom,
b) elektronický podpis tela potvrdenia bol vyhotovený použitím súkromného kľúča určeného na tento účel,
(7) Technické podrobnosti o formáte a spôsobe vydávania potvrdenia existencie a platnosti certifikátov úrad zverejňuje na svojom webovom sídle.
Zoznam platných kvalifikovaných systémových certifikátov má formát obsahujúci najmä sériové číslo certifikátu, údaje o vydavateľovi, údaje o držiteľovi, údaje o platnosti certifikátu a jeho odtlačok.
Zrušuje sa vyhláška Národného bezpečnostného úradu č. 538/2002 Z. z. o formáte a obsahu kvalifikovaného certifikátu, o správe kvalifikovaných certifikátov a o formáte, periodicite a spôsobe vydávania zoznamu zrušených kvalifikovaných certifikátov (o kvalifikovaných certifikátoch).
(1) Touto vyhláškou sa preberajú právne akty Európskych spoločenstiev a Európskej únie uvedené v prílohe.
(2) Táto vyhláška bola prijatá v súlade s príslušným právnym aktom Európskych spoločenstiev4) pod číslom notifikácie 2008/0529/SK.
Príloha k vyhláške č. 131/2009 Z. z.
Smernica Európskeho parlamentu a Rady 1999/93/ES z 13. decembra 1999 o rámci spoločenstva pre elektronické podpisy (Ú. v. ES L 13, 19. 1. 2000; Mimoriadne vydanie Ú. v. EÚ, kap. 13/zv. 24).
1) IETF RFC 6960 - X.509 Internet Public Key Infrastructure Online Certificate Status Protocol.
2) ITU-T RECOMMENDATION X.509 | ISO/IEC 9594-8 Information technology - open systems interconnection - the directory: public key and attribute certificate frameworks, IETF RFC 5280: Internet X.509 Public Key Infrastructure Certificate and Certificate Revocation List (CRL) Profile.
3) ETSI TS 102 176-1: Algorithms and Parameters for Secure Electronic Signatures; Part 1: Hash functions and asymmetric algorithms [Elektronické podpisy a infraštruktúry (ESI). Algoritmy a parametre na bezpečné elektronické podpisy. Časť 1: Hašovacie funkcie a asymetrické algoritmy].
3a) § 3 písm. j) zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente).
3b) Príloha č. 1 k vyhláške Národného bezpečnostného úradu č. 135/2009 Z. z. o formáte a spôsobe vyhotovenia zaručeného elektronického podpisu, spôsobe zverejňovania verejného kľúča úradu, podmienkach platnosti pre zaručený elektronický podpis, postupe pri overovaní a podmienkach overovania zaručeného elektronického podpisu, formáte časovej pečiatky a spôsobe jej vyhotovenia, požiadavkách na zdroj časových údajov a požiadavkách na vedenie dokumentácie časových pečiatok (o vyhotovení a overovaní elektronického podpisu a časovej pečiatky) v znení vyhlášky č. 32/2010 Z. z.
Kapitola 7.3.2, ETSI EN 319 411-2 V1.1.1 (2013-01): Electronic Signatures and Infrastructures (ESI); Policy and security requirements for Trust Service Providers issuing certificates; Part 2: Policy requirements for certification authorities issuing qualified certificates [Elektronické podpisy a infraštruktúry (ESI). Požiadavky politiky a bezpečnostné požiadavky pre poskytovateľov dôveryhodných služieb vydávajúcich certifikáty. Časť 2: Požiadavky politiky pre certifikačné autority vydávajúce kvalifikované certifikáty].
4) Smernica Európskeho parlamentu a Rady 98/34/ES o postupe pri poskytovaní informácií v oblasti technických noriem a predpisov (Ú. v. ES L 204, 21. 7. 1998; Mimoriadne vydanie Ú. v. EÚ, kap. 3/zv. 20) v platnom znení.